钦定古今图书集成/明伦汇编/官常典/第768卷 > 滕茂实
## 钦定古今图书集成/明伦汇编/官常典/第768卷 > 滕茂实

按《宋史忠义传》：“茂实字秀颖，杭州临安人。政和八年
进士。靖康元年，以工部员外郎假工部侍郎，副路允
迪出使，为金人所留。时茂实兄绹通判代州，已先降

起居者，茂实闻钦宗将至，即自为哀词，且篆宋工部”
侍郎滕茂。墓九字，取奉使黄幡裹之，以授其友人
朔宁府司理董诜。钦宗及郊，茂实具冠帻迎谒，拜伏
号泣。金人谕之曰：“国破主迁，所以留公，盖将大用。”迫
令易服。茂实力拒不从，见者堕泪。茂实请从旧主俱
行，金人不许，遂留雁门。董诜南归，茂实与之泣别，自
述其出处，附表以闻。忧愤成疾，卒于云中。诜拔归，录
所为哀词，言于张浚，浚以诜为陕西转运判官。上其
事，绍兴二年，赠龙图阁直学士，官其家三人。